Z A P I S N I K
21. Z A P I S N I K
21. sjednice Vijeća Gradske četvrti Podsljeme 
održane 28. siječnja 2019. u objektu MO Šestine, 
Šestinski trg 10, s početkom u 9,30 sati   

Nazočni članovi Vijeća Gradske četvrti Podsljeme: Nenad Cebić, Danijel Jagušt, Zdravko Jambrešić, Mario Jurin, Krešimir Kompesak, Snježana Punjek, Željko Sačić, Emil Tafra, Drago Topolovec i Zlatko Večerin.

Nenazočni članovi Vijeća Gradske četvrti Podsljeme: Pero Semren

Drugi nazočni: Goran Rogić, Gradski ured za mjesnu samoupravu


Sjednicu otvara gospodin Krešimir Kompesak, predsjednik Vijeća Gradske četvrti Podsljeme i pozdravlja sve nazočne.
Predsjednik konstatira da je na sjednici nazočno 10 članova Vijeća, čime su stečeni uvjeti za raspravu i pravovaljano odlučivanje.
Prije utvrđivanja dnevnog reda, predsjednik otvara raspravu o zapisniku 20. sjednice Vijeća Gradske četvrti Podsljeme. Bez primjedbi, jednoglasno je verificiran zapisnik 20. sjednice Vijeća Gradske četvrti Podsljeme.

Predsjednik Vijeća otvara raspravu o prijedlogu dnevnog reda.
Bez rasprave, Vijeće Gradske četvrti Podsljeme jednoglasno donosi sljedeći:

DNEVNI RED:

1.   Prijedlog Financijskog plana Gradske četvrti Podsljeme za 2019. – donošenje zaključka
2.   Prijedlog Programa održavanja komunalne infrastrukture na području Gradske
      četvrti Podsljeme 2019. – donošenje zaključka
3.   Prijedlog Plana komunalnih aktivnosti Gradske četvrti Podsljeme za 2019. – donošenje 
      zaključka
4.   Prijedlog zaključka o prijedlogu utroška sredstava s pozicije „Ostali nespomenuti rashodi 
      poslovanja“ – donošenje zaključka
5.   Prijedlog zaključka o korištenju sredstava s pozicije „Ostali nespomenuti rashodi 
      poslovanja“ – donošenje zaključaka
6.   Pitanja, prijedlozi i obavijesti


Ad 1.   Prijedlog Financijskog plana Gradske četvrti Podsljeme za 2019.

Predsjednik Vijeća objašnjava kako su prijedlog svi dobili na mail. Vidljivo je kako je ove godine došlo do povećanja sredstava za našu gradsku četvrt. Povećan je i iznos za Plan komunalnih aktivnosti, ali i raspoloživi iznos za asfalterski program iz Planova malih komunalnih akcija mjesnih odbora.

Bez rasprave, Vijeće jednoglasno donosi Financijski plan Gradske četvrti Podsljeme za 2019. Isti se nalazi u privitku ovog zapisnika.
Ad 2.   Prijedlog Programa održavanja komunalne infrastrukture na području Gradske
četvrti Podsljeme 2019.

Predsjednik Vijeća ističe kako su prijedlog također svi dobili na mail te kako se ovogodišnji prijedlog programa čini realniji od prošlogodišnjeg. Predlaže usvajanje programa u predloženom obliku.

Bez rasprave, Vijeće jednoglasno donosi Program održavanja komunalne infrastrukture na području Gradske četvrti Podsljeme za 2019. Isti se nalazi u privitku ovog zapisnika.

Ad 3.   Prijedlog Plana komunalnih aktivnosti Gradske četvrti Podsljeme za 2019.

Predsjednik Vijeća objašnjava kako je od dostavljenog prijedloga u međuvremenu napravljeno par sitnih korekcija. Za neke lokacije još treba provjeriti radi li se o privatnom ili javnom zemljištu. Ako se radi o privatnom, akcije će biti izbačene iz Plana. Napominje kako će se akcije asfaltiranja uskladiti sa asfalterskim programom mjesnih odbora, kako bi se pokrili svi glavni prioriteti. U Plan je uvrštena i akcija postavljanja umjetne trave na sportskom igralištu Isce 15, ali realizacija same akcije ovisit će o međusobnom dogovoru sa korisnicima tog igrališta i samim stanovnicima Gračana.

Nakon kraće rasprave, Vijeće jednoglasno donosi Plan komunalnih aktivnosti Gradske četvrti Podsljeme za 2019. Isti se nalazi u privitku ovog zapisnika.

Ad 4.   Prijedlog zaključka o prijedlogu utroška sredstava s pozicije „Ostali nespomenuti rashodi poslovanja“ 

Predsjednik Vijeća objašnjava kako je potrebno, kao i prijašnjih godina, donijeti okvirni prijedlog raspodjele sredstava sa pozicije „Ostali nespomenuti rashodi poslovanja“. Prijedlog su svi dobili na mail te predlaže usvajanje istog.

Bez rasprave, Vijeće jednoglasno donosi Zaključak o prijedlogu utroška sredstava sa pozicije „Ostali nespomenuti rashodi poslovanja“. Isti se nalazi u privitku ovog zapisnika.

Ad 5.   Prijedlog zaključka o korištenju sredstava s pozicije „Ostali nespomenuti rashodi 
poslovanja“ 

Predsjednik Vijeća ističe zamolbu DV Markuševec za nabavu didaktičke opreme, u približnoj vrijednosti od 20.000,00 kn. 
Također ističe zamolbu DV Vjeverica za nabavu didaktičke opreme, u približnoj vrijednosti od 10.000,00 kn.
Nadalje, ističe potrebu za potrebu za podmirenjem dijela troška za svečanost nakon HRT-
ovog prijenosa mise u Crkvi sv. Mirka u Šestinama, u iznosu od 10.000,00 kn.

Svi zaključci su jednoglasno doneseni. Isti se nalaze u privitku ovog zapisnika.

Također, Vijeće Gradske četvrti Podsljeme zamoljeno je da organizira prostor i mali domijenak za svečanost potpisivanja Ugovora za izgradnju nove sljemenske žičare, u iznosu od 5.000,00 kn. Zaključak je donesen većinom glasova (Emil Tafra suzdržan). 
[bookmark: _GoBack]
Ad 6. Pitanja, prijedlozi i obavijesti

Emil Tafra pita što je sa projektom izgradnje nove ambulante u Gračanima te planira li se uređenje okretišta Mihaljevac u sklopu radova na izgranji nove žičare?
Predsjednik Vijeća odgovara kako ima neslužbenu informaciju da radovi na izgradnji ambulante kreću 2020. godine, a za uređenje okretišta Mihaljevac uputit ćemo pitanje nadležnom gradskom uredu.


Sjednica je završila u 10,30 sati.

KLASA: 026-02/19-001/79
URBROJ: 251-06-11-2-19-2
Zagreb, 28. siječnja 2019.


Zapisnik vodio:
Goran Rogić


         PREDSJEDNIK VIJEĆA
GRADSKE ČETVRTI PODSLJEME

  Krešimir Kompesak


